PAŽNJA SNEŽO-ANTRFILE NA KRAJU ČLANKA

ZA APOTEKU

KAKO SE REŠITI NEPRIJATNOG ZADAHA IZ USTA

Piše:

Dr Milena Kostić, stomatolog

Da bi se osećali sigurno u svakom trenutku, da bi vaš osmeh plenio bez imalo bojazni, morate biti sigurni u vas svež dah. Rešićete da vam nije teško zadržati samopouzdanje ako pri sebi imate žvakacu gumu ili pepermint bombonu, ali da li je to uvek dovoljno? Postoje brojni uzroci ovog neprijatnog problema, oni na koje možete i oni na koje ne možete sami da utičete. Svakako, ne želite da dovedete sebe u situaciju da sagovornik oseti zadah iz vaših usta. Da bi ste to izbegli ili da bi ste vaš problem na vreme uočili i protiv njega uspešno izborili, naučite nešto o uzrocima zadaha iz usta i kako ga otkloniti.

Uzroci zadaha iz usta (fetor ex ore) mogu biti brojni, fiziološki ili patološki. Neke osobe, jednostavno, imaju diskretan sladunjav miris iz usta pri izdisaju. Najčešće se on oseća ujutru, nakon buđenja, posebno ako je oralna higijena loša. Odete li na spavanje sa prljavim zubima, naslage na njima dok spavate intenzivno će se raspadati. U toku noći je smanjeno lučenje pljuvačke pa nema ni fiziološkog čistača zuba, koji preko dana znatno pomaže. Svakako, ona nije dovoljna da zubi i usta ostanu potpuno čisti, pa je ispravno i stalno pranje zuba imperativ za prijatan dah.

Na dah utiče i uzrast. U dece on je vrlo prijatan, dok se kod starih ljudi ponekad oseća tezak zadah bez obzira na to što uredno održavaju higijenu usta. 

Fiziološki zadah iz usta može biti izazvan i dejstvom polnih hormona kod zena za vreme menstruacije ili trudnoće i gubi sa prestankom ovog stanja. Zbog smanjenog lučenja pljuvačnih žlezdi u menopauzi osećaj suvoće u ustima može biti praćen i neprijatnim zadahom.

Na žalost, na ove “prirodne” faktore teško je uticati. Njihovo dejstvo se samo moze ublažiti, “zamaskirati”, a ne i u potpunosti otkloniti.Međutim, postoje uzroci na koje možemo da delujemo, a ponekad to ne činimo. Recimo, pušenje. Sem što je toksična i kancerogena materija, duvanski dim je i vrlo neugodnog mirisa. Miris duvana oseća se 15 sati nakon ispušene cigarete. 

Na na vas svež dah utiče i to kako se hranite. Interesantno je da kod pojedinih ljudi glad može da prouzrokuje zadah iz usta koji prestaje nakon jela. Ukoliko se hranite pretežno mastima i proteinima, a sa malo ugljenih hidrata, može se javiti zadah zbog produkata njihovog raspadanja u crevima. Unošenje nekih namirnica prouzrokuje njima karakterističan miris koji se ne može ukloniti pranjem zuba, a ni žvakaćim gumama i drugim vama trenutno dostupnim sredstvima . Razlog tome je što se one pretežno eliminišu iz organizma preko pluća, pa je njihov miris prisutan pri svakom našem izdisaju. Na vama je da odlučite kad ćete jesti beli i crni luk, kuvana jaja ili sir. Na isti način se iz organizma izbacuje i alkohol, pa se dugo oseća u vazduhu nakon konzumiranja, do njegove potpune eliminacije iz organizma. 

Zbog sličnog načina njihove eliminacije preko pluća, neki lekovi takođe remete svez dah. Miris leka kod vašeg sagovornika oseća se nakon korišćenja pojedinih antibiotika, hloralhidrata, joda i morfijumskih preparata. 

Kiseo zadah iz usta javlja se i kod osoba sa izraženom dehidratacijom organizma, kod visokih temperatura, proliva i učestalog povraćanja. Nekad i stres može dovesti do kratkotrajnog zadaha iz usta.

Naravno, zadah iz usta može biti posledica nekog patološkog procesa u organizmu i tada ga je moguće ukloniti samo lečenjem osnovne bolesti. Radi se o oboljenjima respiratornog, digestivnog, urogenitalnog i endokrinog sistema. Zbog anatomske povezanosti gotova sva respiratorna oboljenja daju zadah iz usta, a on se obavezno javlja kod obolelih od bronhiektazija i apscesa pluca. Oboljenja jednjaka, želuca i creva, posebno kancerogena, često prati zadah. Za dijabetičare je karakterističan miris acetona, za obolele od ciroze jetre miris raspadnute krvi, a kod bubrežnih bolesnika sa uremijom javlja se miris amonijaka.

Neprijatan zadah javlja se i nakon vađenja zuba ili druge oralne hiruške intervencije, zbog raspadanja krvnog koaguluma. Vrlo neprijatan zadah postoji kod osoba sa ulceracijama u ustima (afte, herpeticni stomatit i druge virusne infekcije usta) ili nekrozom u ustima (AIDS, leukoze). Kariozni i polomljeni zubi, zaostali korenovi i parodontalni džepovi odlično su mesto za zadržavanje hrane, koja se vremenom raspada što stvara vrlo neugodan miris. 

Uklanjanje fetora podrazumeva pre svega otkrivanje njegovog uzroka. Ukoliko je prouzrokovan nekim sistemskim oboljenjem moguće ga je ukloniti jedino lečenjem tog oboljenja. Ako se patolo
ški proces nalazi u usnoj šupljini ili su razlog za nastanak zadaha pokvareni i polomljeni zubi, treba se šo pre obratiti stomatologu. Ukoliko je uzrok loša oralna higijena, duvan ili alkohol, prestajanjem sa ovim lošim navikama rešićete se neprijatnih situacija. 

Za uklanjanje neprijatnih mirisa mogu se koristiti različita dezodorantna sredstva, u vidu spreja ili vodice za ispiranje usta. Takva sredstva se upotrebljavaju u stomatološkim ordinacijama ili se nalaze u slobodnoj prodaji. Sijalogogna sredstva koja stimulišu lučenje pljuvačke takođe eliminišu neprijatne mirise iz usta. To su kiseli sokovi, kisele i ljute bombone, žvakaće gume, a ukoliko je to potrebno mogu se ordinirati i odgovarajući sijalogogni lekovi.

Svež dah daje vam samopouzdanje da možete, bez imalo strepnje, prići svakome i na svakom mestu. On je merilo lične higijene i brige o sebi. Zato, učinite sve sto je u vašoj moći da vas pamte po svežem dahu.

ANTRFILE

Niko ne želi da mu da mu sagovornik oseti zadah iz vaših usta. Da bi ste to izbegli ili da bi ste vaš problem na vreme uočili i protiv njega uspešno izborili, naučite nešto o uzrocima zadaha iz usta i kako ga otkloniti.

PAGE  
1

